Diari Oficial de la Generalitat Valenciana


Sumari del DOGV 8882, del 14-08-2020 (2020/6665)

ORDRE 17/2020, de 10 d'agost, de la Conselleria d'Educació, Cultura i Esport, per la qual s'autoritza al centre privat de formació professional específica Claudio Galeno, de València, l'oferta del cicle de grau mitjà de cures auxiliars d'infermeria i dels graus superiors d'anatomia patològica i citodiagnòstic, laboratori clínic i biomèdic, radioteràpia i dosimetria i higiene bucodental en la modalitat semipresencial o a distància.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8882

Data del DOGV
:   14-08-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/6665


Data del document
:   10-08-2020

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 17/2020, de 10 d'agost, de la Conselleria d'Educació, Cultura i Esport, per la qual s'autoritza al centre privat de formació professional específica Claudio Galeno, de València, l'oferta del cicle de grau mitjà de cures auxiliars d'infermeria i dels graus superiors d'anatomia patològica i citodiagnòstic, laboratori clínic i biomèdic, radioteràpia i dosimetria i higiene bucodental en la modalitat semipresencial o a distància. [2020/6665]  
  
  
Antecedents de fet  
Primer. L'expedient ha sigut iniciat pel representant del centre privat de formació professional específica Claudio Galeno (codi de centre 40662866), de València, mitjançant sol·licitud d'autorització, presentada en data 14 de febrer de 2020, per a l'oferta del cicle de grau mitjà de cures auxiliars d'infermeria i dels graus superiors d'anatomia patològica i citodiagnòstic, laboratori clínic i biomèdic, radioteràpia i dosimetria i higiene bucodental en la modalitat semipresencial o a distància.  
  
Segon. En data 9 de juliol de 2020, la Inspecció d'Educació d'aquesta Conselleria a València emet informe favorable respecte de la sol·licitud d'autorització.  
Tercer. En data 20 de juliol de 2020, la Direcció General de Formació Professional i Ensenyaments de Règim Especial, analitzada la memòria presentada pel centre, emet proposta de resolució estimatòria de la sol·licitud, malgrat comptar el centre amb la versió 2.6.  
A aquests antecedents de fet s'apliquen els següents  
  
Fonaments de dret  
1r. D'acord amb l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport i, en virtut de la delegació atorgada per Resolució de 26 d'octubre de 2016, l'òrgan competent per a adoptar la present ordre és el secretari autonòmic d'Educació i Formació Professional.  
2n. Ordre de 4 de maig de 2009, de la Conselleria d'Educació, per la qual es regula l'autorització i l'organització dels ensenyaments de cicles formatius de formació professional inicial en la modalitat semipresencial o a distància en centres privats de la Comunitat Valenciana i, en concret, els articles 5, 10, 11.b, pels quals es regulen el procediment d'autorització a centres docents privats, les tutories i els requisits dels materials didàctics per a la impartició de cicles formatius de formació professional inicial en la modalitat semipresencial o a distància, així com la disposició addicional tercera que autoritza la Direcció General de Formació Professional a dictar resolucions i instruccions per a l'aplicació del que es disposa en l'Ordre de 4 de maig de 2009.  
  
3r. Ordre 78/2010, de 27 d'agost, de la Conselleria d'Educació, per la qual es regulen determinats aspectes de l'ordenació i organització acadèmica dels cicles formatius de formació professional del sistema educatiu en l'àmbit territorial de la Comunitat Valenciana i, en concret, la disposició final segona per la qual s'estableix la modificació dels articles 5, 7, 9, 10, 11 i 13 de l'Ordre de 4 de maig de 2009, de la Conselleria d'Educació.  
4t. Ordre 79/2010, de 27 d'agost, de la Conselleria d'Educació, per la qual es regula l'avaluació de l'alumnat dels cicles formatius de formació professional del sistema educatiu en l'àmbit territorial de la Comunitat Valenciana.  
5é. Resolució de 22 de maig de 2018, de la Direcció General de Formació Professional i Ensenyaments de Règim Especial, per la qual s'estableix el límit màxim de presencialitat exigible per a l'alumnat matriculat en determinats mòduls professionals de títols de formació professional en modalitat semipresencial o a distància de la Comunitat Valenciana.  
6é. La Resolució de 8 de juliol de 2019, del secretari autonòmic d'Educació i Formació Professional, per la qual es dicten instruccions sobre ordenació acadèmica i d'organització de l'activitat docent dels centres de la Comunitat Valenciana que durant el curs 2019-2020 impartisquen cicles de formació professional bàsica, de grau mitjà i de grau superior estableix en el punt 50.7 que la versió de la plataforma Moodle haurà de ser una versió estable igual o superior a la versió 3.5.  
  
El centre indica en la que memòria que compta amb la versió 2.6.  
No obstant això, ja que no es tracta d'un requisit estàtic inalterable i atemporal, el centre haurà d'actualitzar aquesta versió amb la normativa vigent de cada curs, donada per les resolucions per les quals es dicten instruccions sobre ordenació acadèmica i d'organització de l'activitat docent dels centres de la Comunitat Valenciana al curs corresponent.  
  
7é. Reial decret 546/1995, de 7 d'abril, pel qual s'estableix el títol de tècnic en cures auxiliars d'infermeria i els corresponents ensenyaments mínims, el Reial decret 558/1995, de 7 d'abril, pel qual s'estableix el currículum del cicle formatiu de grau corresponent al títol de tècnic/a en cures auxiliars d'infermeria.  
  
8é. Reial decret 767/2014, de 12 de setembre, pel qual s'estableix el títol de tècnic/a superior en anatomia patològica i citodiagnòstic i es fixen els seus ensenyaments mínims.  
9é. Reial decret 771/2014, de 12 de setembre, pel qual s'estableix el títol de tècnic/a superior en laboratori clínic i biomèdic i es fixen els seus ensenyaments mínims.  
10é. Reial decret 772/2014, de 12 de setembre, pel qual s'estableix el títol de tècnic/a superior en radioteràpia i dosimetria i es fixen els seus ensenyaments mínims.  
11é. Reial decret 769/2014, de 12 de setembre, pel qual s'estableix el títol de tècnic/a superior en higiene bucodental i es fixen els seus ensenyaments mínims.  
Amb base en els antecedents de fet i fonaments de dret exposats  
  
  
ORDENE  
  
Autoritzar al centre privat de formació professional específica Claudio Galeno (codi de centre 629695920), de València, l'oferta en la modalitat semipresencial o a distància d'una unitat en el curs acadèmic 2020-2021 i una unitat de segon curs en el curs acadèmic 2021-2022, amb un màxim de 45 llocs escolars cadascuna, del cicle de grau mitjà de cures auxiliars d'infermeria i dels graus superiors d'anatomia patològica i citodiagnòstic, laboratori clínic i biomèdic, radioteràpia i dosimetria i higiene bucodental.  
Amb base en el fonament de dret sisé, el centre haurà d'actualitzar la versió amb la qual compta actualment, això és, 2.6 cada curs que corresponga amb la normativa vigent. En cas contrari, podrà procedir-se, d'ofici, a la revocació de l'autorització d'obertura i funcionament del centre.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
  
València, 10 d'agost de 2020  
  
El secretari autonòmic d'Educació i Formació Professional,  
MIGUEL SOLER GRACIA